CELEX: 32021R2265
Language: lt
Date: 2021-12-17 00:00:00
Title: Komisijos įgyvendinimo reglamentas (ES) 2021/2265 2021 m. gruodžio 17 d. kuriuo dėl patvirtintų ir pasitvirtinusių nepriklausomų smulkiųjų alkoholinių gėrimų gamintojų identifikavimo elektroniniame administraciniame dokumente iš dalies keičiamas Reglamentas (EB) Nr. 684/2009

2021 12 20   
               
               
                  LT
               
               
                  Europos Sąjungos oficialusis leidinys
               
               
                  L 455/24
               
            
         KOMISIJOS ĮGYVENDINIMO REGLAMENTAS (ES) 2021/2265
         2021 m. gruodžio 17 d.
         kuriuo dėl patvirtintų ir pasitvirtinusių nepriklausomų smulkiųjų alkoholinių gėrimų gamintojų identifikavimo elektroniniame administraciniame dokumente iš dalies keičiamas Reglamentas (EB) Nr. 684/2009
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. gruodžio 16 d. Tarybos direktyvą 2008/118/EB dėl bendros akcizų tvarkos, panaikinančią Direktyvą 92/12/EEB (1), ypač į jos 29 straipsnio 1 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2021/2266 (2) nustatoma Tarybos direktyvos 92/83/EEB (3) 23a straipsnio 1 dalyje nurodyto pažymėjimo, kurį valstybės narės turi išduoti nepriklausomiems smulkiesiems alkoholinių gėrimų gamintojams, forma. Tame reglamente taip pat nustatomos nuorodos, kurias tie gamintojai turi pateikti alkoholinių gėrimų gabenimo pagal Direktyvos 2008/118/EB IV ir V skyrius administraciniame dokumente;
                  
               
                     (2)
                  
                  
                     Komisijos reglamento (EB) Nr. 684/2009 (4) I priede nustatoma elektroninių pranešimų, naudojamų gabenant akcizais apmokestinamas prekes, kurioms pritaikytas akcizų mokėjimo laikino atidėjimo režimas, struktūra ir turinys, taip pat duomenų elementai, kuriuos reikia įrašyti pildant tų pranešimų duomenų laukus;
                  
               
                     (3)
                  
                  
                     siekiant įtraukti patvirtintus ir pasitvirtinusius nepriklausomus smulkiuosius gamintojus, būtina iš dalies pakeisti 17 duomenų grupės l ir n duomenų elementų, naudojamų alkoholinių gėrimų, kuriems pritaikytas akcizų mokėjimo laikino atidėjimo režimas, gabenimo elektroniniuose administraciniuose dokumentuose, paaiškinimą;
                  
               
                     (4)
                  
                  
                     todėl Reglamentas (EB) Nr. 684/2009 turėtų būti atitinkamai iš dalies pakeistas;
                  
               
                     (5)
                  
                  
                     šio reglamento taikymas turėtų būti atidėtas iki 2022 m. sausio 1 d., kad būtų galima jį suderinti su nacionalinių priemonių, priimtų perkeliant Tarybos direktyvą (ES) 2020/1151 (5) į nacionalinę teisę, taikymu;
                  
               
                     (6)
                  
                  
                     šiame reglamente nustatytos priemonės atitinka Akcizų komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 684/2009 I priedo 1 lentelė iš dalies keičiama taip:
            
                        1)
                     
                     
                        17 duomenų grupės l duomenų elemento eilutės F skilties 3 ir 4 punktai pakeičiami taip:
                        
                                    „3.
                                 
                                 
                                    Jei ketinama prašyti alkoholiniams gėrimams, kurie pagaminti pasitvirtinusių nepriklausomų smulkiųjų gamintojų, taikyti sumažintą akcizo tarifą paskirties valstybėje narėje, pagal Komisijos įgyvendinimo reglamento 2021/2266 (*) 4 straipsnį ir 5 straipsnio 1 ir 2 dalis pridedama deklaracija dėl veiklos vykdytojo statuso.
                                 
                              
                                    4.
                                 
                                 
                                    Jei ketinama prašyti alkoholiniams gėrimams, kurie pagaminti patvirtintų nepriklausomų smulkiųjų gamintojų, taikyti sumažintą akcizo tarifą paskirties valstybėje narėje, pagal Įgyvendinimo reglamento 2021/2266 2 straipsnio dalį pridedama deklaracija dėl pažymėjimu patvirtintos alkoholinių gėrimų rūšies.
                                 
                              
                                    (*)
                                 
                                 
                                    2021 m. gruodžio 17 d. Komisijos įgyvendinimo reglamentas (ES) 2021/2266, kuriuo nustatomos Tarybos direktyvos 92/83/EEB taikymo taisyklės dėl nepriklausomų smulkiųjų alkoholinių gėrimų gamintojų patvirtinimo ir pasitvirtinimo akcizų taikymo tikslais (OL L …, ..., p. 26).“;
                                 
                              
                  
                        2)
                     
                     
                        17 duomenų grupės n duomenų elemento eilutės F skiltis pakeičiama taip:
                        „Jei ketinama prašyti alkoholiniams gėrimams, kurie pagaminti pasitvirtinusių nepriklausomų smulkiųjų gamintojų, taikyti sumažintą akcizo tarifą paskirties valstybėje narėje, pagal Įgyvendinimo reglamento 2021/2266 5 straipsnio 3 dalį nurodomas metinės produkcijos kiekis. Šio duomenų elemento reikšmė turi būti didesnė už nulį.“
                     
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 9, 2009 1 14, p. 12.
         
            (2)  2021 m. gruodžio 17 d. Komisijos įgyvendinimo reglamentas (ES) 2021/2266, kuriuo nustatomos Tarybos direktyvos 92/83/EEB taikymo taisyklės dėl nepriklausomų smulkiųjų alkoholinių gėrimų gamintojų patvirtinimo ir pasitvirtinimo akcizų taikymo tikslais (žr. šio Oficialiojo leidinio p. 26).
         
            (3)  1992 m. spalio 19 d. Tarybos direktyva 92/83/EEB dėl akcizų už alkoholį ir alkoholinius gėrimus, struktūrų derinimo (OL L 316, 1992 10 31, p. 21).
         
            (4)  2009 m. liepos 24 d. Komisijos reglamentas (EB) Nr. 684/2009, kuriuo įgyvendinamos Tarybos direktyvos 2008/118/EB nuostatos, susijusios su akcizais apmokestinamų prekių, kurioms pritaikytas akcizų mokėjimo laikino atidėjimo režimas, gabenimo kompiuterinėmis procedūromis (OL L 197, 2009 7 29, p. 24).
         
            (5)  2020 m. liepos 29 d. Tarybos direktyva (ES) 2020/1151, kuria iš dalies keičiama Direktyva 92/83/EEB dėl akcizų už alkoholį ir alkoholinius gėrimus struktūrų suderinimo (OL L 256, 2020 8 5, p. 1).